અગામી 31મી ઓક્ટોબરે વિશ્વની સૌથી ઉંચી સરદારની પ્રતિમા “સ્ટેચ્યૂ ઓફ યુનિટી” ના લોકાર્પણને હવે ગણતરીના દિવસો બાકી છે. હાલ તેના કાર્યક્રમને આખરી ઓપ આપવામાં આવી રહ્યો છે. ત્યારે આજે સીએમ વિજય રૂપાણી અને ડેપ્યૂટી સીએમ નીતિન પટેલ કેવડિયા કોલાની પહોંચી સ્ટેચ્યૂ ઓફ યૂનિટીની મુલાકાતે પહોચ્યા હતા, અને ત્યાં ચાલતી તૈયારીઓનું નિરીક્ષણ કર્યું હતું. તેમની સાથે મોટા અધિકારીઓ જોડાઇને પ્રેઝેન્ટેશન નિહાળ્યું હતું. આ મુલાકાત દરમિયાન મુખ્ય સચિવ ડો. જે. એન.સિંહ મુખ્યમંત્રીના મુખ્ય અગ્રસચિવ કૈલાશનાથન તેમજ પ્રતિમા નિર્માણ સાથે સંકળાયેલા વરિષ્ઠ અધિકારીઓ જોડાયા હતા.હાલ વિશ્વની સૌથી ઉંચી પ્રતિમા સ્ટેચ્યુ ઓફ યુનિટી હાલ તૈયાર છે. જેનું લોકાર્પણ 31 ઓક્ટોબરના રોજ વડાપ્રધાન નરેન્દ્ર મોદી કરવાના છે. હાલ તેની તડામાર તૈયારીઓ આરંભી દેવામાં આવી છે.